433 Έρως

Ο 433 Έρως είναι το πρώτο γεωπλήσιο αντικείμενο που ανακαλύφθηκε, και πήρε το όνομα του ελληνικού θεού για τον έρωτα. Είναι ένας αστεροειδής τύπου S (πυριτούχος) με διαστάσεις περίπου 34.4×11.2×11.2 χλμ. σε μέγεθος, το δεύτερο μεγαλύτερο γεωπλήσιο (ΝΕΑ) αντικείμενο μετά τον αστεροειδή 1036 Γανυμήδης, που ανήκει στους αστεροειδείς Άμορ. Διασχίζει την τροχιά του Άρη και ήταν ο πρώτος αστεροειδής που ήταν γνωστό ότι έρχεται μέσα από την τροχιά του Άρη. Ο Έρως είναι ένα από τα λίγα γεωπλήσια αντικείμενα με μέγιστη διάμετρο πάνω από 10 χιλιόμετρα.

Η διαστημοσυσκευή NEAR Shoemaker εξερεύνησε τον Έρωτα. Αυτή η συσκευή μπήκε σε τροχιά γύρω από αυτόν, τράβηξε φωτογραφίες της επιφάνειάς του και τις 21 Φεβρουαρίου 2001, στο τέλος της αποστολής του, προσεδαφίστηκε στην επιφάνεια του αστεροειδή χρησιμοποιώντας τους κινητήρες για τις μανούβρες.

Αντικείμενα με τροχιά όπως αυτή του Έρωτα μπορούν να υπάρχουν μόνο για λίγα εκατομμύρια χρόνια πριν η τροχιά τους διαταραχθεί από βαρυτικές αλληλεπιδράσεις. Προσομοιώσεις δείχνουν ότι ο Έρως θα διασχίζει την τροχιά της Γης σε λιγότερο από 2 εκατομμύρια χρόνια.

Φυσικά χαρακτηριστικά 

Η επιφανειακή βαρύτητα εξαρτάται από την απόσταση ενός σημείου στην επιφάνεια μέχρι το κέντρο βαρύτητας του αντικειμένου. Η επιφανειακή βαρύτητα του Έρωτα διαφέρει, καθώς ο Έρως δεν είναι σφαιρικός αλλά είναι ένα σε σχήμα επιμηκυμένου φιστικιού (ή σχήμα πατάτας) αντικείμενο. Κατά τη διάρκεια της μέρας η θερμοκρασία στον Έρωτα φτάνει περίπου τους 100 °C στο περιήλιο. Κατά τη διάρκεια της νύκτας οι μετρήσεις φτάνουν περίπου τους -150 °C. Η πυκνότητα του Έρωτα είναι περίπου 2,5 g/cm3, περίπου η ίδια με τον φλοιό της Γης. Περιστρέφεται μία φορά κάθε 5,27 ώρες γύρω από τον εαυτό του.

Παραπομπές

Εξωτερικοί σύνδεσμοι 
 NEAR Shoemaker spacecraft
 NEAR image of the day archive
 Movie: NEAR Shoemaker spacecraft landing
 The Eros Project (OrbDev's attempts at litigation over their property claim)
 3D VRML 433 Eros Model
 NEODys (saved output file) showing distance and magnitude Ephemerides for Eros during rare oppositions
 The Chicxulub Debate In relation to the K-T extinction.
 Dearborn Observatory Records, Northwestern University Archives, Evanston, Illinois Notations as to historical archived work on asteroid 433 Eros.

Ερως